ΑΘΗΝΑ 03/07/2023

ΑΡ. ΠΡΩΤ.: 1232

**ΔΕΛΤΙΟ ΤΥΠΟΥ**

**ΝΑ ΑΝΑΚΛΗΘΟΥΝ ΟΙ ΜΕΤΑΚΙΝΗΣΕΙΣ ΓΙΑΤΡΩΝ-ΝΟΣΗΛΕΥΤΩΝ**

**ΚΑΙ ΛΟΙΠΩΝ ΕΠΑΓΓΕΛΜΑΤΙΩΝ ΥΓΕΙΑΣ ΠΡΟΣ**

**ΤΑ ΙΑΤΡΕΙΑ ΤΩΝ ΚΑΤΑΣΚΗΝΩΣΕΩΝ**

**ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ**

Με απόφαση της Διοίκησης της 1ης ΥΠΕ μετακινούνται 9 υπάλληλοι Γιατροί- Νοσηλευτές και λοιποί επαγγελματίες από τις Μονάδες Πρωτοβάθμιας Περίθαλψης προς το Ιατρείο της κατασκήνωσης της Ιεράς Αρχιεπισκοπής Αθηνών.

Με απόφαση του ΚΕΣΥΠΕ 20-04-2022 ιδρύθηκε Περιφερειακό Ιατρείο στην κατασκήνωση της Ιεράς Αρχιεπισκοπής Αθηνών. Έτσι υπάρχει η Νομική δυνατότητα κάλυψης του ιατρείου με μετακινήσεις προσωπικού από το Εθνικό Σύστημα Υγείας.

Πολλές δημόσιες Υπηρεσίες έχουν κατασκηνώσεις. Όμως δεν ιδρύθηκαν Περιφερειακά Ιατρεία. Για την κάλυψη με προσωπικό επιλαμβάνονται οι ίδιες οι Δημόσιες Υπηρεσίες ή Αρχές προσλαμβάνοντας εποχικό προσωπικό.

Πως είναι δυνατόν να αποψιλώνονται οι Πρωτοβάθμιες Μονάδες από προσωπικό που στενάζουν για να καλύψουμε ανάγκες ψυχαγωγίας της οποιασδήποτε Δημόσιας Υπηρεσίας;

Οι ανάγκες σε προσωπικό των Πρωτοβάθμιων Μονάδων εμφανίζονται κάθε μέρα στα επείγοντα των εφημερεύων Νοσοκομείων.

Να ανακληθεί η απόφαση και να καταργηθεί η νομική δυνατότητα κάλυψης ιατρείων κατασκηνώσεων οποιασδήποτε Δημόσιας Αρχής ή Υπηρεσίας με μετακινήσεις προσωπικού από το ΕΣΥ.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ